《王屋山天坛》
明代·林鸿

名岳推王屋，孤标跨杳冥。
深窥砥柱黑，高并太行青。
分野连三晋，风云萃百灵。
鹤归松已偃，龙去水犹腥。
灶隐烧丹火，龛余炼髓经。
羽人金磬动，应此礼寒星。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。